ปูดราคา “คิงเพาเวอร์” ซื้อ AAV แจ่มแน่บอกเลย!
บอกแล้วไม่เชื่อ! "ธรรศพลฐ์ แบเลเว็ลด์" ขายหุ้น AAV ให้กลุ่มคิงเพาเวอร์ รอเผยสัดส่วนการขายหุ้นเย็นนี้ (13 มิ.ย.)
13 มิ.ย. 2559

นายธรรศพลฐ์ แบเลเว็ลด์ ประธานเจ้าหน้าที่บริหาร และกรรมการบริษัท เอเชีย เอวิเอชั่น จำกัด (มหาชน) หรือ AAV เปิดเผยว่า บริษัทได้ทำการขายหุ้น AAV ให้กับกลุ่มคิงเพาเวอร์ ด้านสัดส่วนการขายหุ้นนั้น จะมีการชี้แจงอีกครั้งในช่วงเย็นวันนี้ (13 มิ.ย.)
โดยแหล่งข่าวจากวงการการเงิน คาดว่านายธรรศพลฐ์ จะทำการขายหุ้นทั้งหมด 23% หรือ คิดเป็น 1.12 พันล้านหุ้นจากจำนวนหุ้นจดทะเบียนทั้งหมด ในราคา 7.88 บาทต่อหุ้น หรือคิดเป็นมูลค่าทั้งหมด 8.80 พันล้านบาท
อนึ่งก่อนหน้านี้ ตลาดหลักทรัพย์แห่งประเทศไทย (ตลท.) ได้ขอให้ AAV ชี้แจงข่าวเพิ่มเติมเกี่ยวกับเรื่อง กลุ่มบริษัทคิงเพาเวอร์และ/หรือนายวิชัย ศรีวัฒนประภา ในฐานะผู้ซื้อ บรรลุข้อตกลงในการซื้อขายหุ้นบริษัทจากนายธรรศพลฐ์ แบเลเว็ลด์ และครอบครัวในฐานะผู้ขาย สัดส่วนประมาณร้อยละ 23 ของหุ้นทั้งหมดของบริษัท ซึ่งนายธรรศพลฐ์ ยืนยันว่าบริษัทไม่ได้มีการทำข้อตกลงดังกล่าวแต่อย่างใด และยังไม่มีการเปลี่ยนแปลงใดๆ
สำหรับผู้ถือหุ้นอันดับ 1-5 มีดังนี้
(ภาพรวมข้อมูลผู้ถือหุ้น ณ วันที่ 15/03/2559)